Aaspere vald (1939)

Aaspere vald oli vald Viru maakonnas aastail 1939–1950. Vallamaja asus Võipere külas.Maa-ameti kaardirakendused Valla üldpindala oli 114,7 km2 ja elanike arv 2001 (1. detsembril 1941).

Vald moodustati senise Aaspere valla maa-alast, välja arvatud Läsna, Metsanurga ja Valgejõe külade, Loobu asunduse, Potsu nr. A-37, Nahkru nr. A-38, Koopa nr. A-39, Sammelselja, Ristlaane, Papli ja Mikupõllu talude maa-alad ning Joaveski vabriku töölismajade piirkond; senise Palmse valla Viitna küla maa-alast; senise Undla valla Männiku nr. 26, Kassisaba-Ann nr. 29 ja Saare nr. 91 talude ning Ojaveski ja Karjametsa külade talude senise Undla valla sisse ulatuvate osade maa-aladest. Vabariigi Presidendi otsus nr. 88 – 7. oktoobrist 1938 (RT 1938, 87, 776)

Aaspere valda kuulusid: Aaspere, Kärmu, Sauste, Võipere, Lokosoo, Auküla, Telliste, Ama, Liiguste küla, Holsta talu, Raisma, Rõmeda, Viitna, Vatku, Vatku-Nõmme, Ahila, Hõbeda, Kihlevere, Karjametsa ja Ojaveski küladViru Maavanema otsus Viru maakonna vallavolikogude valimisringkondade arvu ja nende piiride kohta (RT 75, 590).

Aaspere vald kuulus Riigivolikogu 67. valimisringkonda, kust valiti Rudolf Penno, ja Kadrina põllumeeste konvendi tegevus- ja valimispiirkonda. 1939. aastal oli vallas 561 talundit 1982 elanikuga. 

Esimene vallavanem oli Kaarel Põesaste. 1939. aasta detsembris valiti vallavanemaks August Allvee.

1. augustil 1940 kinnitati vallavanemaks Aleksander Lillepea.

 Vaata ka 
 Aaspere mõis

Viited

Kategooria:Eesti vallad 1939
Kategooria:Viru maakonna vallad